海印東川名店運動城

係中國廣東廣州冇咗嘅商場，位置喺越秀區東川路93號，間嘢喺2001年7月21號開業，但後嚟因租期期滿，俾廣東省人民醫院方收返地皮嚟擴大總院嘅原因，2016年10月16號停業兼撤場。

佢開業期間，曾經係中國大陸最大規模、最多名牌舖林立嘅運動主題式商場，從專業戶外運動到後生嘅運動風格都有。喺商場南邊曾經有籃球場、網球場、乒乓波場、人造攀岩等運動場所，但後嚟得返籃球場同乒乓波場。原先籃球場喺每個週末都有三人籃球賽同其他場都有細型體育表演，但喺2016年中都取消嗮。

另外，廣東電台音樂台曾經喺呢間商場嘅3樓開過業。

後續
海印東川名店運動城停業之後，入面嘅舖頭集體搬到海港城一帶繼續做生意，廣播部亦會改造成其它機構。

有關嘅書
 广州玩全攻略 第93页　　广西师范大学出版社 ISBN 978-7-5633-9852-2

類:廣州冇咗嘅市場